CELEX: 62017TN0400
Language: mt
Date: 2017-06-27 00:00:00
Title: Kawża T-400/17: Rikors ippreżentat fis-27 ta’ Ġunju 2017 – Deza vs Il-Kummissjoni

4.9.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 293/37
            
         Rikors ippreżentat fis-27 ta’ Ġunju 2017 – Deza vs Il-Kummissjoni
   (Kawża T-400/17)
   (2017/C 293/46)
   Lingwa tal-kawża: iċ-Cek
   
      Partijiet
   
   
      Rikorrenti: Deza, a.s. (Valašské Meziřčí, ir-Repubblika Ċeka) (rappreżentant: P. Dejl, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla parzjalment ir-Regolament tal-Kummissjoni (UE) 2017/776, tal-4 ta’ Mejju 2017 (1), li jemenda r-Regolament (KE) Nru 1272/2008, tal-Parlament Ewropew u tal-Kunsill, tas-16 ta’ Diċembru 2008 (2) (iktar ’il quddiem ir-“Regolament CLP”), sa fejn huwa jikklassifika u jittikketta s-sustanza anthraquinone billi jdaħħal fil-parti 3 tat-tabella 3 tal-Anness VI għar-Regolament (KE) Nru 1272/2008 tal-Parlament Ewropew u tal-Kunsill l-entrata li ġejja: Nru tal-indiċi: 606-151-00-4; Identifikazzjoni Internazzjonali tal-Kimiki: anthraquinone; Nru KE: 201-549-0l Nru CAS: 84-65-1; Klassi ta’ periklu u kodiċi(jiet) tal-kategoriji: Carc. 1B; Kodiċi(jiet) tad-dikjarazzjoni tal-periklu: H350; Pittogramma, kelma bħala sinjal, kodiċi(jiet): GHS08 Dgr.; Kodiċi(jiet) tad-dikjarazzjoni tal-periklu: H350.
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq il-klassifikazzjoni u l-ittikkettar illegali u manifestament irregolari u fuq l-ittikkettar tas-sustanza anthraquinone bħala sustanza kanċeroġena li taqa’ taħt il-kategorija 1B skont il-parti 3 tat-tabella 3 tal-Anness I tar-Regolament CLP.
               
                           —
                        
                        
                           Din il-klassifikazzjoni u dan l-ittikkettar ma humiex ibbażati fuq provi suffiċjenti miksuba fuq il-bażi ta’ studji affidabbli u ammissibbli li juru rabta kawżali bejn is-sustanza anthraquinone bħala tali u żieda fil-kanċer fuq l-annimali ta’ laboratorju fis-sens tal-Artikolu 3.6.1 u tal-parti 3 tal-Artikolu 3.6.2 tal-Anness I tar-Regolament CLP.
                        
                     
         
               2.
            
            
               It-tieni motiv ibbażat fuq il-ksur tad-dritt tar-rikorrenti u tal-prinċipji stabbiliti fil-Konvenzjoni għall-Protezzjoni tad-Drittijiet tal-Bniedem u tal-Libertajiet Fundamentali u fil-Karta tad-Drittijiet Fundamentali tal-Unjoni Ewropea.
               
                           —
                        
                        
                           Il-klassifikazzjoni u l-ittikkettar illegali u manifestament irregolari tas-sustanza anthraquinone bħala sustanza kanċeroġena li taqa’ taħt il-kategorija 1B skont il-parti 3 tat-tabella 3 tal-Anness I tar-Regolament CLP kisru b’mod partikolari d-dritt tar-rikorrenti li tgawdi b’mod paċifiku mill-proprjetà tagħha kif ukoll il-prinċipju ta’ ċertezza legali.
                        
                     
         
      (1)  ĠU 2017, L 116, p. 1.
   
      (2)  ĠU 2008, L 353, p. 1.